
Ushbu sug‘urta turi nimani anglatadi? 
- Notariusning notarial faoliyatni amalga oshirish jarayonida yo‘l qo‘yilgan qasddan bo‘lmagan xatolar, kamchiliklar yoki boshqa huquqbuzarliklar natijasida uchinchi shaxslarga yetkazilgan mulkiy zarar uchun kasbiy javobgarligini sug‘urtalash hamda zarar yetkazilgan shaxslarga O‘zbekiston Respublikasi qonunchiligida va sug‘urta shartnomasida belgilangan tartib va doirada sug‘urta tovonini to‘lashni ta’minlash.

«NOTARIUSNING KASBIY JAVOBGARLIGINI SUG‘URTALASH» DASTURI

	Sug’urta turi
	Majburiy*

	Sug’urtalovchi
	[bookmark: _GoBack]«Imkon-Sug'urta» AJ

	Sug’urta qildiruvchi
	Notarial idora

	Sug’urta muddati
	12 oy

	Sug’urta tarifi
	Sug’urta summasining yillik 1% miqdorida 

	Sug’urta summasi
	· Toshkent shahri, Nukus shahri va viloyatlarning ma’muriy markazlarida xususiy amaliyot bilan shug‘ullanuvchi notarius faoliyatini tashkil etish uchun — bazaviy hisoblash miqdorining kamida ming baravari miqdorida;
· Boshqa aholi punktlarida xususiy amaliyot bilan shug‘ullanuvchi notarius faoliyatini tashkil etish uchun — bazaviy hisoblash miqdorining kamida besh yuz baravari miqdorida.

	Sug’urta xavflari*

	· notarial harakatlarni amalga oshirishda yo‘l qo‘yilgan xatolar yoki kamchiliklar;
· hujjatlarni noto‘g‘ri rasmiylashtirish yoki tasdiqlash;
· notarial harakat ishtirokchilarining hujjatlari, ma’lumotlari va vakolatlarini tekshirishda yo‘l qo‘yilgan xatolar;
· bitimlarni tasdiqlashda yo‘l qo‘yilgan xatolar;
· notarial harakatlarni amalga oshirish tartibining buzilishi natijasida mulkiy zarar yetkazilishi;
· notarial faoliyatni amalga oshirish bilan bog‘liq holda notariusga topshirilgan hujjatlarning yo‘qolishi yoki shikastlanishi;
· notarial sirni tashkil etuvchi ma’lumotlarning oshkor etilishi, agar bu mulkiy zarar yetkazilishiga sabab bo‘lgan bo‘lsa;
· uchinchi shaxslarga yetkazilgan zararni qoplash majburiyatini keltirib chiqargan notariusning boshqa qasddan bo‘lmagan xatolari yoki kamchiliklari.

	Sug’urta qoplamasi qo’llanilmaydigan holatlar*
	· notariusning qasddan yoki ataylab sodir etgan harakatlari (harakatsizligi) bilan bog‘liq talablar;
· firibgarlik, o‘zlashtirish, rastrata yoki boshqa jinoiy harakatlar;
· Sug‘urta qildiruvchi sug‘urta shartnomasi amal qilishi boshlanishidan oldin bilgan yoki bilishi lozim bo‘lgan holatlar bilan bog‘liq talablar;
· jarimalar, penya, neustoyka va boshqa sanksiyalar;
· ma’naviy zarar, agar sug‘urta shartnomasida boshqacha tartib bevosita nazarda tutilmagan bo‘lsa;
· notarial faoliyat bilan bog‘liq bo‘lmagan faoliyatni amalga oshirish natijasida yetkazilgan zarar;
· notarial harakatlarni alkogolli, giyohvandlik vositalari yoki toksik moddalar ta’siridagi holatda amalga oshirish bilan bog‘liq talablar;
· qonunchilikni buzish natijasida yuzaga kelgan zarar, agar bunday buzilish qasddan sodir etilgan bo‘lsa;
· Sug‘urta qildiruvchi va uning xodimlari/bog‘liq shaxslari o‘rtasidagi talablar, agar sug‘urta shartnomasida boshqacha tartib nazarda tutilmagan bo‘lsa;
· qonunchilik va sug‘urta shartnomasida nazarda tutilgan boshqa istisnolar.



Izoh:
* Notariusning kasbiy javobgarligini sug‘urtalash shartnomasini tuzish majburiy hisoblanadi.
**Sug‘urta risklari va istisnolar notariuslarning kasbiy javobgarligini sug‘urtalash shartnomasida batafsil bayon etilgan.

